कुतुबमीनार की विशेषता-यह मीनार लाल पत्थरों से बनी है जिसमें कुरान की आयतें तथा मौहम्मद गौरी और कुतुबुद्दीन की प्रशंसा की गयी है। इस मीनार के आस-पास पुराने समय के खण्डहर चारों ओर फैले हुए हैं। इस मीनार तथा इन खण्डहरों को देखने के लिए हजारों दर्शक देश-विदेश से सैर-सपाटे को यहां आते हैं। कुतुबमीनार के पास एक लोहे का स्तम्भ भी स्थित है, जिसकी विदेशी बहुत प्रशंसा करते हैं। इसकी एक विशेषता यह है कि अभी तक इस लोहे के स्तम्भ में जंग नहीं लगा है। इसे ‘भीम की कीली” भी कहा जाता है।